Boek: Meisies kan enige iets doenKyk om jou rond: Meisies is oral. Net waar jy kyk, is meisies wat almal verskillend lyk. Hulle verstom en verras ons. Hulle maak ŉ verskil. En meisies kan enige iets doen wat hul wil! Meisies kan lang hare óf kort hare hê. Hulle kan aan enige soort sport deelneem. Hulle kan wiskunde en wetenskap doen, of hou van musiek en verf. Hulle kan lorries bestuur, by die polisie of die brandweer werk, slim dinge ontdek, en selfs die ruimte verken! So, kom ons roep saam, net so hard as ons wil: “Ek’s ŉ MEISIE! Ek’s FANTASTIES! Ek maak ŉ verskil!” Hierdie prettige, rymende prenteboek is die ideale manier om ŉ spesiale meisie in jou lewe van kleins af te leer dat sy enige iets kan doen en die wêreld kan verander! Meisies kan enige iets doen is ŉ prenteboeke vir kleuters, met ŉ sterk fokus op die bemagtiging van meisies, geslagsgelykheid en vroueregte. Oor die skrywer en illustreerder Caryl Hart is ŉ bekroonde kinderboekskrywer wat in Derbyshire, Engeland, woon. Sy skryf prenteboeke en fiksie vir jong lesers en hou daarvan om met haar hond te gaan stap, in straatkafees te sit en snoesig in haar bed te lê. Sy bied gereeld werksessies in kreatiewe geletterdheid aan vir skole en biblioteke. Ali Pye wou kinderboeke illustreer vir so lank as sy kan onthou. Sy het modekommunikasie aan Central St. Martins gestudeer en heelwat later haar MA in illustrasie aan die Universiteit van Kingston verwerf. Ali woon in Londen saam met haar man en twee kinders. Uitgewer: Lapa Uitgewers Prys: R130,00* *Prys onderhewig aan verandering Koop die boek by Graffiti Boeke